«Кыргыз Республикасынын аймагына импорттоодо КСН төлөөдөн бошотууга тийиш болгон, тракторлорду жана автотранспорт каражаттарын чогултууга арналган комплекттөөчү бөлүктөрдүн тизмесин бекитүү жөнүндө» Кыргыз Республикасынын Өкмөтүнүн токтом долбооруна негиздеме-маалымкат

1. **Максаты жана милдети**

«Кыргыз Республикасынын аймагына импорттоодо КСН төлөөдөн бошотууга тийиш болгон, тракторлорду жана автотранспорт каражаттарын чогултууга арналган комплекттөөчү бөлүктөрдүн тизмесин бекитүү жөнүндө» Кыргыз Республикасынын Өкмөтүнүн токтом долбоору «Кыргыз Республикасынын Салык кодексине өзгөртүүлөрдү киргизүү жөнүндө» Кыргыз Республикасынын 2021-жылдын 13-январындагы №4 Мыйзамын ишке ашыруу максатында даярдалды.

1. **Баяндоо бөлүгү**

Азыркы учурда тракторлорду жана автотранспорт каражаттарын чогултууга арналган комплекттөөчү бөлүктөрдүн импортуна Кыргыз Республикасынын салык мыйзамдарына ылайык 12% өлчөмүндө НКС салынат.

Чарбакер субъекттер тракторлорду жана автотранспорт каражаттарын чогултууга арналган комплекттөөчү бөлүктөрдү импорттоодо НКС төлөшөт, бул Кыргыз Республикасынын аймагында чогултулган тракторлордун акыркы наркына таасирин тийгизет.

Кыргыз Республикасы тоолуу агрардык өлкө, мында айыл чарба экономиканын алдыңкы чөйрөлөрүнүн бири болуп саналат. Өлкөнүн ИДП жалпы көлөмүндө айыл чарбасы үчүн Улуттук статистика комитетинин маалыматтары боюнча 11,5-12,0% түзөт.

Айыл чарбалык машина курууну өнүктүрүү жана агрардык өндүрүштү механизациялоо каражаттары рыногун өнүктүрүү үчүн төмөнкүдөй биринчи кезектеги милдеттерди аткаруу керек:

* айыл чарба техникасынын бардык түрлөрүнө жогорку сурамды экономикалык жана финансылык колдоону камсыз кылуу;
* эл аралык стандарттарга шайкеш келген, айыл чарба техникасынын экспортун өнүктүрүү үчүн жагымдуу финансылык жана уюштуруучулук шарттарын түзүү;

Базалык шарттардын бири айыл чарба өндүрүшүн заманбап техника, анын ичинде тракторлор менен камсыз кылуу болуп саналат.

Тракторлорду чогултууну уюштуруунун шарты айыл чарбасынын материалдык-техникалык базасын түзүү жана рационалдуу пайдалануу болуп саналат, материалдык-техникалык базаны колдонуунун бардык элементтери өндүрүштү уюштуруунун белгилүү формалары аркылуу технологиялык процесстерге бириктирилиши керек.

Өлкөдө азык түлүк коопсуздугуна жетишүү багытындагы маселелерди чечүү түздөн-түз аграрийлердин техникалык жабдылышынын деңгээлине, айыл чарба машиналардын паркын модернизациялоого, айыл чарба техникасынын рыногунун калыптанышына жана өнүгүүсүнө байланышта болот.

Азыркы учурда, айыл чарбасын өнүктүрүүнүн негизги драйвери аграрийлерди техника менен өз убагында камсыз кылуу болуп саналат, ал айыл чарба өндүрүшүнүн чыгымдарын минималдоого, айыл чарба операцияларынын толук циклин натыйжалуу ишке ашырууга жана сатып алынган техниканын өзүн актоо мөөнөтүн төмөндөтүүгө мүмкүндүк түзөт.

Ушул факторлордун бардыгы өлкөнүн аймагында чогултулган айыл чарба техникасын атаандаштыкка туруктуу, өзгөчө нарк сыяктуу негизги критерий боюнча жагымдуу кылууда.

Азыркы учурда, лизинг системасынын өнүгүүсүнө байланыштуу Кыргыз Республикасын да айыл чарба техникасына ири сурам бар.

2016-жылдын ноябрь айында Кыргыз Республикасынын аймагында «Минск трактор заводу» ААК «Беларусь» тракторлорун чогултуу жана сервистик тейлөө боюнча «Автомаш - Радиатор» ЖЧК заводунун базасында цех иштеп баштаган.

Биринчи этапта, жылына 1000 бирдик техниканы чыгаруу пландалган.

«МТ3 82.1» маркасындагы тракторлордун наркы бир бирдигине 15600 - 15800 АКШ долл.

2014-жылы өлкөдө кытай тарабы менен биргеликте кытайлык комплектөөчүлөрдөн «TOPOZ» маркасындагы кыргыз тракторлорунун өндүрүшү ачылган.

Мындан тышкары, Бишкек шаарында «Автосборочный завод» ААК иштейт, анын ишинин негизги багыты 21 прицептерди чогултуу болуп саналат.

Кыргыз өнөр жайчылардын жана ишкерлердин союзунун маалыматы боюнча жогорку сурам болсо дагы сатып алуунун начар активдүүлүгүнүн себеби фермердик чарбалардын көпчүлүгүнүн төлөөгө жөндөмсүздүгү жана импорттук техниканын жогорку наркы болуп саналат.

Буга карабастан, айыл чарба техникасынын паркын жаңылантуу маселеси курч бойдон калууда. Жеке өндүрүштү ачуу өлкөнүн ички рыногундагы сурамды канааттандырышы мүмкүн.

Өлкөнүн аймагында жергиликтүү кубаттуулуктарды автотранспорт каражаттарын, анын ичинде электр кыймылдаткычтары менен транспортту чогултууну өнүктүрүү маселесин көңүлгө алуу керек.

Ушул тармакка инвестициялоого мамлекеттин салык саясаты көмөк көрсөтөт, ал өндүрүүчүлөр үчүн жагымдуу шарттарды түзөт.

Ата-мекендик өндүрүүчүлөрдү мамлекеттик колдоо чараларынын бири салык жеңилдиктерин, тактап айтканда импортко КНС 0% өлчөмүндөгү ставкасын колдонуу болуп саналат.

Сунушталган долбоор чарбакер субъекттерге бошотулган каражаттарды чогултуучу ишканаларды кеңейтүүгө жана өнүктүрүүгө жумшоого мүмкүндүк түзөт, бул өндүрүштүн көлөмүн жогорулатууга, калкты иш менен камсыз кылууга жана республикалык бюджетке салыктык чегерүүлөрдү жогорулатууга оң таасирин тийгизет.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Ушул токтом долбоору социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуунун жыйынтыктары жөнүндө маалымат**

«Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесине ылайык долбоор коомдук талкуулоо жол-жобосунан өтүү үчүн Кыргыз Республикасынын Өкмөтүнүн расмий сайтына жайгаштырылат.

**5. Долбоордун мыйзамдарга шайкеш келүүсүнө талдоо**

Сунушталган долбоор колдонуудагы мыйзамдарынын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат**

Белгиленген актты кабыл алуу кошумча бюджеттик чыгымдарга алып келбестигин белгилеп кетүү керек.

**7. Жөнгө салуучулук таасирине талдоо жүргүзүү жөнүндө маалымат**

Сунушталган долбоор жөнгө салуучулук таасирине талдоо жүргүзүүнү талап кылбайт, анткени ушул долбоор ишкердик ишин жөнгө салууга багытталган эмес.

**Кыргыз Республикасынын**

**Вице-премьер-министри-Экономика**

**жана финансы министри У.Т.Кармышаков**